《谢虞司户锺乳粉》
宋代·冯坦

仙家仙药不易得，颇为鬼神所爱惜。
道人入山因采出，轻如鹅管如蝉翼。
多君用心穷药谱，能辩始兴最良处。
合入梁公药笼贮，世上伏苓多老芋。

作者简介：冯坦，字伯田，一字然明，号秀石，普州安岳（今属四川）人。度宗咸淳七年（一二七一）榷江津夹漕务，龙湾酒库。晚年寓桐江。事见《桐江集》卷一《冯伯田诗集序》。今录诗十首。